runetrust/blame-folketinget-dk huggingface dataset:
Eigil Andersen (SF), 2009-02-06:
Hr. Morten Messerschmidt nævner, at en masse lokale overenskomster inden for byggebranchen er blevet sat ud af kraft som følge af udstationeringsloven, og jeg vil gerne spørge hr. Morten Messerschmidt, om han kan nævne bare én lokal overenskomst, som er blevet sat ud af kraft på grund af det, der er gennemført med lovændringen.
Finn Sørensen (EL), 2015-05-05:
Statsministeren svarede ikke på mit andet spørgsmål om, om statsministeren er enig i det forslag til vedtagelse, vi vedtog her i Folketinget den 22. januar, om, hvad der skal komme ud af forhandlingerne om servicekontrakten på Thulebasen, og om statsministeren dermed også er enig i, at udenrigsministerens opgave i den forbindelse er at forfølge det mål, at vi når de ting, som vi ønsker sikret i forbindelse med det forslag til vedtagelse.
Lene Espersen (KF), 2004-11-18:
Jeg vil gerne gentage, hvad jeg sagde i mit første indlæg, nemlig at vi giver pengene på 1,5 mio. kr., fordi vi erkender, at der i forbindelse med bl.a. strukturreformen, hvor der er rigtig mange ekstra lovforslag, og hvor der også vil komme et øget antal anmeldelser, vil være et ekstra arbejdspres.
Kim Edberg Andersen (DD), 2025-11-27:
For hvis der er landbrugsjord, man vil have taget ud, hvor der skal plantes skov – det er de 400.000 ha – og der så også er landbrugsjord, man vil have taget ud, fordi det ligger oven på noget grundvand, så er det jo bare et spørgsmål om, hvor man planter træerne.
Jens Christian Lund (S), 2006-04-25:
Men det må nu engang være forligspartierne, som inden for den ramme, der er afsat, skal være med til at prioritere, hvor der skal bygges større og bedre veje, og jeg glæder mig faktisk over, at der i dag er vilje her i Folketinget til at udbygge vores infrastruktur.
Christine Antorini (S), 2012-05-15:
Alle peger på lande som Danmark, Tyskland, Østrig, Schweiz og Holland, fordi vi har det, der hedder et vekseluddannelsessystem, hvor de unge i et tæt samarbejde med virksomheder og arbejdsmarkedets parter rent faktisk får en uddannelse, hvor de både får rigtig god teori på erhvervsuddannelserne og også får en rigtig god uddannelse ude i virksomhederne.
Christine Antorini (S), 2012-04-27:
Det var baggrunden for, at der blev etableret elevplaner, men vel at mærke ikke som en detaljeret skabelon, men som en ramme med en række mål, herunder at der skulle evalueres i alle fag, men ikke sådan, at der var en spiseseddel med anvisning på, præcis hvordan man skulle gøre det, netop fordi det skulle give plads til den lokale udmøntning af det.
Peter Skaarup (DF), 2020-01-28:
Jeg kunne godt tænke mig at spørge, om vi, hvis vi nu er enige om det, så også kan være enige om – altså når det er sådan, at vi tager så kraftigt afstand fra antisemitisme – at hvis vi ser tilfælde af antisemitisme, så vil det også være oplagt at se på strafferammerne for den slags adfærd, som jo er meget stigmatiserende over for en bestemt befolkningsgruppe.
Brian Mikkelsen (KF), 2009-04-02:
Jeg vil godt tillade mig også at knytte den kommentar til det med samfundstjeneste, at det jo er klart, at recidiv for samfundstjeneste er væsentlig bedre i forhold til andre former for afsoning, fordi dem, man vælger til samfundstjeneste, ikke er de samme hårdkogte forbrydere, som sidder i lukkede fængsler.
Anders Fogh Rasmussen (V), 2003-05-21:
Det kan jeg jo ikke svare på, for det er jo altså op til advokaten, men i det kommissorium til advokatundersøgelsen, som kirkeministeren i dag har udsendt og også har udsendt som pressemeddelelse, lægges der jo altså op til, at advokaten i første omgang ved et eftersyn af materialet kan vurdere, om han har mulighed for at føre undersøgelsen tilfredsstillende til ende.
Esben Lunde Larsen (V), 2016-04-08:
Jeg er derfor også tilfreds med, at Kommissionen arbejder på at få indført en grænseværdi, der er en faktor 12 lavere end den nuværende, for plast, og at den som noget nyt også kommer til at gælde for lakker, f.eks. indersidelakken i konservesdåser.
Tom Behnke (FRI), 2001-01-18:
Men jeg har en række spørgsmål til regeringen og til regeringspartierne, for hvis det virkelig er så farligt, som der bliver sagt, og som det bliver fremhævet og endda med høj røst gentaget flere gange fra Folketingets talerstol, og når et flertal af partier i Folketinget har tilkendegivet, at man mener, det er så farligt, hvorfor fremsætter regeringen så ikke et forslag om totalt forbud mod tobak i Danmark?
Tom Behnke (FRI), 1999-12-10:
Og det andet, jeg gerne vil spørge fru Anne Baastrup om, er: Når der står sådan en flok unge rasende med brosten i hænderne, med jernstænger, med brandbomber, hvem er det så nu lige det er, der i den situation skal frem og snakke med de unge mennesker?
Pernille Rosenkrantz-Theil (S), 2020-12-15:
Jeg vil sige, at det faktisk er præcis på grund af den sidste ting, at jeg siger, at det kunne vi ikke have gjort uden 2016-aftalen – for det er jo der, man lavede praktikplads-AUB'en, og det er det, der gør, at vi har de data.
Nick Hækkerup (S), 2010-12-01:
Den fortsatte vækst og velstand i Danmark, herunder mulighederne for at levere en god offentlig service med gode normeringer i daginstitutionerne, folkeskoler, hvor ungerne trives og lærer noget, og en ordentlig og værdig ældrepleje, er med andre ord afhængig af, at nye videnstunge virksomheder kommer til, og at de eksisterende videnstunge virksomheder trives og er i udvikling.
Kaare Dybvad Bek (S), 2025-01-09:
En udtræden af Schengen vil gøre det ekstremt svært for os at tilgå oplysninger, som andre EU-lande har indsamlet, og det vil gøre, at Danmark simpelt hen vil blive et smørhul, som folk, der bliver afvist i andre lande eller har været i andre lande, vil ønske at komme til, fordi man vil have nemmere ved det end i andre lande, som er i Schengen.
Mette Bock (LA), 2014-01-21:
Om den vilje er til stede, ved vi jo ikke endnu, men jeg synes, at vi skal lade håbet vinde over erfaringen, og jeg er meget glad for, at det er lykkedes at finde en formulering til et forslag til vedtagelse, hvor vi balancerer på en knivsæg mellem på den ene side at anerkende, at israelerne naturligvis har krav på sikkerhed og krav på beskyttelse mod terrorisme, og på den anden side, at palæstinenserne har krav på at kunne være i fred i et område, som de ikke skal fordrives fra. Så Liberal Alliance støtter forslaget til vedtagelse, og jeg skulle også hilse og sige fra Det Konservative Folkeparti, som ikke kan være til stede, at også Det Konservative Folkeparti støtter vedtagelsen.
René Christensen (DF), 2009-05-13:
Det er ikke sikkert, der lige er plads til dem oppe i Rungsted Kyst, hvis det er dér, man gerne vil sende dem hen, men det kunne så være andre steder i den samme kommune, hvor det kunne være praktisk, fordi der er familier, der måske giver store problemer for både omgivelserne og dem selv.
Thomas Jensen (S), 2017-05-03:
Jeg vil indlede med at konstatere, at jeg er glad for, at regeringen har overtaget den røde erhvervspolitik, nemlig den måde, man arbejder på: Man nedsætter vækstteams for kloge folk, der har hånden på den såkaldte kogeplade derude i dagligdagen, til at levere input til os herinde på Christiansborg om, hvad det er, der skal til, for at de kan udvikle deres erhverv, og for at de kan klare sig i den internationale konkurrence.
Frank Aaen (EL), 2013-02-28:
For at være helt konkret: Hvis man siger, at det samlede antal praktikpladser skal øges, og at det kan ske ved, at de virksomheder, der ikke tager praktikanter, bliver pålagt en skat, som bruges til at give penge til de virksomheder, der opretter praktikpladser, altså den model, vi kender, og som der så skrues op for, ville det efter Venstres opfattelse være en byrde, som skal omfattes af et byrdestop?
Hans Kristian Skibby (DF), 2009-10-22:
Jeg synes specielt, vi kan kigge på de ting, som er beskrevet i selve lovforslaget, hvor man beskriver de gældende formkrav i dag til, hvor det er, kommunen har en forpligtelse til, også i trykte medier, at trykke de forskellige oplysninger, som er beskrevet.
Kasper Sand Kjær (S), 2023-05-04:
Det er jo også et spørgsmål om at skabe et mere retfærdigt og humant asylsystem i verden, hvor det ikke er op til menneskesmuglerne, og hvor folk ikke skal sætte deres liv på spil i gummibåde hen over Middelhavet, hvor tusindvis af mennesker har mistet livet igennem de seneste år.
Lars Christian Lilleholt (V), 2016-02-11:
For kendsgerningen er jo, at udbuddet af Horns Rev 3 førte til et historisk prisfald og en meget lav pris på 77 øre; at tilbudsgiverne efterfølgende har rost både udbudsrammer og indsatsen fra Energistyrelsens side; at der til det igangværende udbud af Kriegers Flak er prækvalificeret ikke mindre end syv selskaber – en rekord i dansk vindhistorie; at tre selskaber er prækvalificeret til udbuddet af de kystnære parker, hvor der opereres med et relativt lavt prisloft.
Lars Løkke Rasmussen (V), 2009-02-04:
Og der er nogle faktorer i dansk økonomi omkring inflation og omkring løndannelse, der gør, at hvis vi fyrer krudtet af for hurtigt, risikerer vi, at det meste af det sætter sig i en unødig høj dansk rente, og så har vi i virkeligheden skudt os selv i foden.
Magnus Heunicke (S), 2021-10-15:
Det er jo korrekt, at i substansen er det i hovedtræk en fortsættelse af den ordning, som jo blev indført under den tidligere regering, og som vi så med et bredt flertal har valgt at fortsætte med nogle justeringer, bl.a. en permanentgørelse af dyrkningsordningen, og det er nu ikke mit indtryk, at det er udtryk for de ting, som ordføreren siger her.
Tina Nedergaard (V), 2010-10-28:
Hvis den internationale krise ikke var kommet, hvis vi ikke havde den kæmpestore udfordring med, at vi bruger flere penge i den offentlige sektor, end vi tjener, hvis dansk erhvervsliv ikke var presset udefra på grund af en global afmatning og hårde konkurrenceforhold, så ville dette lovforslag ikke være fremkommet.
Karsten Lauritzen (V), 2021-10-07:
Nogle af de samfundsproblemer, vi kæmper med, og som unge mennesker kæmper med, er nogle, der er skabt af de her mennesker, der er til stede i det her lokale, fordi vi med den bedste vilje forsøger at løse problemer ved at lovgive og ved at lave regler, og det har nogle gange den fuldstændig modsatte effekt.
Steffen Larsen (LA), 2025-04-29:
Enhedslisten går normalt utrolig meget op i kvinderettigheder, og det gør vi også i Liberal Alliance, men så var det bare, at jeg bemærkede en ting, og det var, at Enhedslisten faktisk er det eneste parti i Folketinget, der ikke rigtig er kommet med nogen udtalelser omkring Kommissionen for den glemte kvindekamp.
Troels Ravn (S), 2013-05-02:
Derfor er det positivt, at vi nu kan styrke rammerne for at sikre et bedre forhold mellem uddannelse og praktik, at det bliver konkret afstemt efter den enkelte unges situation og behov, og at den gældende grænse for praktik ophæves, så mulighederne for beskæftigelse til den unge forøges.
Helle Thorning-Schmidt (S), 2014-12-02:
Der skal ikke herske et sekunds tvivl om, at hvis man er på dagpenge eller på kontanthjælp for den sags skyld eller på arbejdsmarkedsydelse, skal man stå til rådighed for arbejdsmarkedet, også til et job, som måske ikke er lønnet så godt, også til et job, som er uden for ens faglige område, og også til et job, som måske ligger lidt længere væk, end man havde forestillet sig.
Søren Egge Rasmussen (EL), 2023-05-03:
Så vil jeg sige, at der foregår noget ude i landet, som vi ikke helt har styr på, men der er nok omkring 220.000 ha, som er ejet af udenlandske selskaber, og jeg har intet imod det, når det f.eks. er hollændere, som bosætter sig i Danmark og driver landbrugsjord her, etablerer sig her med deres familier og er en del af lokalsamfundet og deltager fuldt ud.
Preben Bang Henriksen (V), 2011-12-01:
Venstre har støttet op omkring en samling af statsadvokaturerne, men Venstre er jo nødt til løbende at følge med i, hvad der skal ske på landsplan, og en samling i det her tilfælde i Viborg, som der lægges op til, giver den virkning, at der forsvinder arbejdspladser for højtuddannede i både Nordjylland og Sønderjylland, og det kan Venstre ikke gå ind for.
Henning Hyllested (EL), 2017-10-26:
Man har jo for længst erkendt, at den usunde konkurrence, der kunne forekomme, i det her tilfælde ville gå ud over færdselssikkerheden, og det kunne få grimme følger, ikke bare for dem, som kører busser, lastbiler og taxier, men også for de stakkels gående og cyklende, eller hvem man nu måtte ramme.
Finn Sørensen (EL), 2014-11-21:
Desværre er det ikke formuleret så skarpt i forhold til arbejdsmarkedets parters indflydelse, men der er jo, inden for andre områder og som grundregel i udlændingeloven, tale om, at arbejdsmarkedets parter har en høringsret, netop for at sikre, at der ikke er tale om ledighed på det område, hvor man vil importere arbejdskraft.
Jesper Langballe (DF), 2006-10-24:
Nu vil jeg stille et spørgsmål, som jeg tror jeg kender svaret på, og jeg glæder mig til at høre det svar, som jeg tror jeg kender, fordi jeg ved, at ministeren ikke bryder sig om, at man går og afkræver folk bekendelser i tide og utide: Synes ministeren ikke – og vi har talt om det før her i aften – at det er en legitim demokratisk ting, at man opretter en friskole, fordi der er en folkeskole, der er lukket, for at bevare et lokalt sognesammenhold, der måske har haft den lille folkeskole og måske en foredragsforening som sin livsnerve?
Line Barfod (EL), 2010-06-22:
Selv om folk så går ud og tager meget, meget dårligere job med meget, meget dårlige løn- og arbejdsvilkår, vil de alligevel aldrig, hvis de skal leve i Danmark, kunne holde til i længere tid at være nede på 20-30 kr. i timen som de rumænske kolonnearbejdere.
Jesper Kiel (EL), 2006-01-27:
Er vi ikke i en situation, hvor man kan sige, at hvis betingelsen for, at man kan være med i det gode selskab, er, at man skal opfylde en lang række krav, så opfylder Israel vel ikke de krav, som hr. Troels Lund Poulsen stiller op over for det palæstinensiske selvstyre?
Karl H. Bornhøft (SF), 2010-03-02:
I den her sammenhæng kan vi jo notere os, at KL næsten har været nede på deres grædende knæ for at bede om en godkendelsesordning, der er landsdækkende, så det er de fuldstændig samme krav, man skal leve op til overalt i landet, så de dårlige eksempler, der er på alkoholbehandlingsområdet, ikke bare kan flytte fra den ene kommune til den anden, alt efter hvornår de bliver afsløret.
Lars Løkke Rasmussen (M), 2025-12-05:
Vi har jo sådan set en målsætning om, at vi ikke skal have permanent udviklingshjælp til lande, som ikke samarbejder med os; men at trække det til, at man så f.eks. heller ikke skulle have et samarbejde om at indlemme humanitære katastrofer og andet, ville være for vidtgående.
Mai Mercado (KF), 2019-01-09:
Helt modsat ser vi faktisk i den seneste årsstatistik fra Socialstyrelsen et ret markant fald i efterspørgslen efter pladser på krisecentre, og tilsvarende ser vi altså også et ret markant fald i, hvor ofte krisecentrene må meddele, at der ikke er en ledig plads.
René Gade (ALT), 2017-10-12:
Jeg blev som ordfører i et relativt lille parti i tirsdags præsenteret for, at jeg havde 12 lovforslag i salen i denne uge – jeg tror egentlig, at der er mange, der har det endnu mere interessant, end jeg har det på den front, og som har flere lovforslag – så hvad er det egentlig, vi bliver bedt om?
Stine Brix (EL), 2012-03-23:
Endelig vil jeg gerne gentage en kritik, som vi fra Enhedslistens side også fremførte i forbindelse med det oprindelige lovforslag, dengang med opbakning fra Det Radikale Venstre, SF og Venstres fru Birthe Rønn Hornbech og hr. Karsten Nonbo.
Nick Hækkerup (S), 2021-04-09:
Nej, i virkeligheden sætter forslagsstillerne, hvis man forfølger det forslag, embedsværket i en helt utrolig penibel situation; så tvinger man embedsværket til at eksponere forskellige politiske muligheder, og dermed gør man i virkeligheden det, at man risikerer at begrænse embedsværkets mulighed for at kunne give den bedste rådgivning, som kan skabe de bedste resultater, uden at det får konsekvenser.
Anders Fogh Rasmussen (V), 2001-12-06:
Det er en hidtil uset detaljeret gennemgang af en ny regerings grundlag fra starten af. Så kan jeg så sige, at det, som derudover forestår, er en detaljeret udmøntning af en række forslag på det nye finanslovforslag for 2002, som regeringen vil præsentere i januar måned.
Kim Andersen (V), 2010-04-09:
Jeg forstår faktisk godt intentionerne i det forslag, vi her har til behandling, og jeg er også enig i, at vi har været vidne til nogle meget, meget alvorlige ulykker i forbindelse med forlystelsesparker og også vidne til ulykker i forbindelse med arrangementer, der har været afviklet under telt i forbindelse med store teltopstillinger.
Bjarne Corydon (S), 2012-03-28:
Nej, det er sådan, at regeringen klart har lagt frem i et meget udspecificeret og i økonomkredse bredt anerkendt regeringsgrundlag, hvilken økonomisk politik vi vil føre, herunder en skattereform, som sænker skatten på arbejde og dermed styrker dansk økonomi.
Martin Henriksen (DF), 2018-05-08:
»Allerede mens de er på au pair-kontrakt, får de unge kvinder mulighed for at arbejde med sort rengøring, mener Hans Henrik Lund, leder i Kirkernes Integrations Tjeneste, som bidrager til rådgivningslinjen Au Pair Network sammen med fagforeningen FOA og Caritas.«
Victoria Velasquez (EL), 2026-02-26:
Det handler om, at flere familier har haft svært ved at få enderne til at mødes og har skullet vælge mellem, om børnene har skullet fortsætte til fritidsaktiviteter eller andre vigtige ting, og noget, som vi er mange der mener er helt grundlæggende i vores samfund, er, at vi skal have en tryg hverdag.
Lennart Damsbo-Andersen (S), 2008-05-22:
Når der nu tages fat på de bygningsmæssige forhold med hensyn til konstatering af kondemnable forhold, bør der efter Socialdemokraternes opfattelse også tages hånd om lejernes situation og retsstilling, når der konstateres f.eks. skimmelsvamp - også før en lejer flytter ind.
Torsten Gejl (ALT), 2021-05-04:
Men hvis nu ministeren ikke mener, at de skal laves nu, er ministeren så klar til efter den store evaluering af det specialiserede socialområde virkelig at gå til stålet, altså at lave en reel reform på handicapområdet, som ændrer på nogle af de grundlæggende strukturer, der gør, at vi er nødt til at blive ved med at foreslå nogle af de her kortsigtede løsninger, som skal garantere retssikkerhed, og som ligesom skal råde bod på, at systemet er fyldt med fejl i øjeblikket?
Thor Pedersen (V), 2006-11-29:
Nu ved jeg ikke, om spørgetiden er det rigtige forum for en grundig diskussion om temaet allokering og kvoter, men jeg kan forsøge at svare på spørgsmålet, som det er stillet, og gøre opmærksom på, at vi sidder og arbejder med allokeringsprojektet, altså med et kvotesystem, og det er ikke afsluttet.
Sophie Hæstorp Andersen (S), 2010-03-03:
Og her kom det jo frem fra flere af oplægsholderne, at alene det faktum, at it-færdighederne hos nogle af de mennesker, som vi uddanner inden for sundhedsområdet, social- og sundhedsassistenter, sygeplejersker og andre, i nogle tilfælde er så dårlige, at udviklingen jo i virkeligheden bremses med hensyn til at indføre mere velfærdsteknologi og bedre systemer til at understøtte det sammenhængende patientforløb.
Benny Engelbrecht (S), 2009-04-21:
Disse lån- og kredittyper har typisk meget høje renter og er oftest nærmest umulige at indfri for låntagerne, men de er en særdeles god forretning for låneudbyderne, fordi de høje renter sikrer, at låneudbyderne kan låne penge ud til borgere med dårlig økonomi, fordi eventuelle tab på grund af en manglende betaling til overflod dækkes af de høje renteindtægter.
Pernille Skipper (EL), 2015-10-29:
Jeg har ikke sagt, at det er fuldstændig ligegyldigt, om man tager ud og bekæmper danske soldater eller i øvrigt bekæmper uskyldige kurdere i de områder, som er under angreb af Islamisk Stat, eller nordirakere eller peshmergastyrkerne, eller hvem de ellers går til angreb på og myrder og voldtager og gør det, der er værre, ved.
Sonja Mikkelsen (S), 1998-01-30:
Formålet med lovforslaget kan se meget sympatisk ud, nemlig at de enkelte boligafdelinger selv skal bestemme, hvilken boligforening de vil administreres af. Imidlertid rejser forslaget mange problemer og spørgsmål, der ikke er svar på hverken i lovteksten eller i bemærkningerne.
Rikke Hvilshøj (V), 2006-10-11:
Beskæftigelsesministeriets beregninger viser således, at efter 15 kvartaler er ca. 10 procentpoint flere blevet selvforsørgende blandt modtagere af introduktionsydelse på starthjælpsniveau end blandt modtagere af introduktionsydelse på kontanthjælpsniveau – en stigning fra 32 pct. til 42 pct.
Kurt Kirkegaard (V), 2005-04-13:
Det synes jeg er der, hvor vi gerne som parti vil være med til at rette op på det danske samfund og få mere fokus på forholdet mellem et uddannelsessted og et ungt menneske, som har lyst til at få den uddannelse, vedkommende er i, sådan at man ikke har fokus på skolen, men har fokus på samarbejdet mellem eleven og virksomheden.
Aaja Chemnitz Larsen (IA), 2018-01-19:
Fra Inuit Ataqatigiits side ser vi rigtig gerne, at der er større inddragelse af den grønlandske befolkning, og det handler jo ikke kun om, at man går ud og holder en masse borgermøder, det handler også om at komme ud og snakke med de unge, som i høj grad er fremtidens Grønland; det handler om at komme ud på gymnasierne; det handler om at inddrage f.eks. NAKUUSA, som er et børnerettighedstiltag, som man har sammen med UNICEF, hvor man prøver på at få de unge til også at komme med deres holdninger til selvstændighed i fremtiden: Hvad er det for en form, det skal have?
Ole Sohn (SF), 1998-06-09:
Det er måske ikke det mest centrale tidspunkt at behandle forslaget på, men SF's principielle holdning er, at man ikke skal gribe ind i de faglige forhandlinger, og dermed ønsker vi også at tilkendegive, at vi var imod og er imod et regeringsindgreb, der undergraver forhandlingsretten.
Peter Skaarup (DF), 2003-03-21:
Petersen, om hr. Niels Helveg Petersen kan bekræfte, at hvis man stemmer imod sin overbevisning som folketingsmedlem, bryder man faktisk grundloven. Hr. Naser Khader har både i Politiken og i Ekstra Bladet flere gange meddelt, at en intervention, en militær afvæbning af Saddam Hussein, er vigtig.
Jørn Jespersen (SF), 2004-12-08:
Vi har 100.000 uvurderede kemiske stoffer i vores hverdag, og mange af dem er kraftigt mistænkt for at være sundhedsskadelige, miljøskadelige osv. Synes regeringen og statsministeren slet ikke, at der skal ske noget mere for at sætte fart i reguleringen af disse ting i EU?
Kristian Jensen (V), 2007-02-22:
Jeg kan sige, at den adgang til oplysninger om gæld, som den socialdemokratiske ordfører nævnte, naturligvis vil blive sikret på samme måde som de oplysninger om personlige skatteforhold, vi i dag har liggende på internettet, og hvor enhver dansker med enten et password eller en digital signatur kan gå ind og hente sine egne oplysninger frem.
Carl Valentin (SF), 2022-01-28:
Nå, men vi nærmer os afslutningen på min tale, og jeg må hellere sige, at når jeg har haft det fokus, som jeg har haft i min tale her, er det, fordi DF rejser den her forespørgselsdebat i hver eneste samling, og jeg tror, vi kan have den her debat, til solen brænder ud, hvis ikke flere mennesker i det her Ting tager et personligt opgør med den indre strammer eller den indre slapper og endegyldigt siger: Nej, jeg vil ikke reducere så vigtigt et spørgsmål til valget mellem to poler.
Mogens Jensen (S), 2009-05-13:
Der synes jeg altså også, at ministeren som en del af det må tage stilling til, om ikke det også er et ansvar for staten som tilskudsgiver til de her spillesteder og som overordnet ansvarlig for, at vi har et kulturliv, også et musikliv, i hele landet, at træde til som et sikkerhedsnet under spillestederne, hvis det er sådan, at nogle af dem er lukningstruede på grund af finanskrisen.
Ole M. Nielsen (KRF), 1999-12-07:
Vi synes, at det er et meget mærkeligt forslag. Som sagt var det jo principielt et godt tiltag, eller man kan sige, at det jo er tåbeligt at have et stort antal ledige, samtidig med at man har en masse opgaver i den offentlige sektor, som man døjer med at få løst, fordi man ikke har økonomi til at ansætte folk til det.